For dagdriverne
Man kan være innsiktsfull geografisk og si at «Stay alive» er inspirert av japanske tekno-grøssere: 
Man kjøper noe kult, og så tar det livet av deg. 

Det er en slags panteisme. 
Gud-djevel i alle ting. 
En videokassett eller en pc er natur. 
Djevelen holder til i en sterkt nedlagt indianer-kirkegård. 
Men egentlig oppstår bare en nyversjon av «Fredag den 13.» der ungdom med nevrotiske kulhetskrav dør en etter en. 
I dette tilfellet fordi de har spilt et dataspill, og i det bor en urimelig hevnerske fra Louisiana. 

Poenget med filmen er ikke at den skal være spennende, men at man skal trives sammen med folka mens de blir omgjort til sørgelige brøker. 
Filmen er livsstil-porno, som så mange andre filmer er det. 
